CELEX: 62015TN0057
Language: et
Date: 2015-02-07 00:00:00
Title: Kohtuasi T-57/15: 4. veebruaril 2015 esitatud hagi – Trajektna luka Split versus komisjon

13.4.2015   
            
            
               ET
            
            
               Euroopa Liidu Teataja
            
            
               C 118/35
            
         4. veebruaril 2015 esitatud hagi – Trajektna luka Split versus komisjon
   (Kohtuasi T-57/15)
   (2015/C 118/44)
   Kohtumenetluse keel: inglise
   
      Pooled
   
   
      Hageja: Trajektna luka Split d.d. (Split, Horvaatia) (esindajad: advokaadid M. Bauer, H. J. Freund ja S. Hankiewicz)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 15. oktoobri 2014. aasta otsus C(2013) 7285 final – Horvaatia – Jadrolinija’le antud väidetava abi kohta;
            
         
               —
            
            
               jätta komisjoni kohtukulud tema enda kanda ja mõista talt välja hageja kohtukulud;
            
         
               —
            
            
               saata asi tagasi Euroopa Komisjoni edasiseks arutamiseks ja uue otsuse tegemiseks; ja
            
         
               —
            
            
               võtta niisuguseid meetmeid, mida Üldkohus vajalikuks peab.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, mille kohaselt tegi komisjon ilmse hindamisvea ja rikkus ELTL artikli 107 rikkumisega õigusnormi, kui ta leidis, et vaidlustatud meede ei kujuta endast riigiabi, kuna selle tuvastamiseks, kas kasutatud oli riigi ressursse, kohaldati valesid kriteeriume.
            
         
               2.
            
            
               Teine väide, mille kohaselt tegi komisjon ilmse hindamisvea ja rikkus ELTL artikli 107 rikkumisega õigusnormi, kui ta leidis, et vaidlustatud meede ei kujuta endast riigiabi, kuna tegemist ei olnud riigi ressurssidega.
            
         
               3.
            
            
               Kolmas väide, mille kohaselt rikkus komisjon ilmselgelt õigusnormi, tegutsedes vastuolus põhimõttega, mis on ette nähtud artikli 106 lõikes 1 koostoimes artikli 107 lõikega 1, jättes ELTL artikli 106 lõike 1 arvesse võtmata.
            
         
               4.
            
            
               Neljas väide, mille kohaselt rikkus komisjon määruse nr 659/1999 (1) artikli 10 lõike 2 rikkumisega olulist menetlusnormi, jättes piisaval määral kasutamata seal sätestatud uurimispädevuse.
            
         
               5.
            
            
               Viies väide, mille kohaselt tegi komisjon ilmse hindamisvea, kui jättis algatamata ELTL artikli 108 lõikes 2 ja määruse nr 659/1999 artikli 4 lõikes 4 ametliku uurimismenetluse.
            
         
               6.
            
            
               Kuues väide, mille kohaselt rikkus komisjon olulist menetlusnormi, jättes riigi ressursside puudumise kohta esitamata ELTL artikli 296 lõike 2 kohased põhjused, ja põhimõtet, mis on ette nähtud artikli 106 lõikes 1 koostoimes artikli 107 lõikega 1.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339)